open-index/open-wikipedia-markdown huggingface dataset:
Edwin W. Ardener

**Edwin W. Ardener** iku ahli Antropologi saka kutha London, Inggris kalairan taun 1927. Ardener iki wis pernah kuliah ing London School of Economics lan Universitas Oxford. Dhèwèké wis tau nglakoni panalitèn lapangan (*field work*) ing Nigéria (1949-1952), Kamerun (1952-1969), lan ing Britania Raya ing taun 1980 an. Karya-karya tulisané kang wis diterbitaké ya iku *Edwin Ardener: The Voice of Prophecy and Other Essays* taun 1989 lan *Kingdom on Mount Cameroon: Studies in the History of the Cameroon Coast* taun 1996. Kasil pegawéyan antropologis Ardener nyumbangaké akèh ing bab étnografi lan historiografi; Afrika Kulon. Uga akèh sumbangan ing wacana ilmiah téoritis Antropologi sosial Britania ngenani irah-irahan ètnisitas, basa, pulitik, jèndher, lan sujarah. Ardener duwé jabatan minangka ketuwa ing ASA (*Association of Social Anthropologists*) lan *Institute of Social Anthropology* ing Oxford kang suwéné taunan. Ardener séda taun 1987 ing Oxford. 

## Rujukan
Shirley Ardener

**Shirley Ardener** ya iku ahli antropologi  wanita saka London, Inggris. Shirley Ardener iku rabi karo Edwin W. Ardener, sing dadi lakiné lan uga dadi mitra antropologiné. Ardener namataké sinau antropologi ing Universityof Oxford lan olèh gelar MA Stat. Dhèwèké uga wis tau nglakoni panalitèn lapangan ing Nigéria , Kamerun awit taun 1950. Karya-karya tulisané kang wis diterbitaké antarané ya iku *Perceiving Women* ing taun 1975, *Defining Females: The Nature of Women in Society* taun 1981, *Women and Space* taun 1981, lan *Swedish Ventures in Cameroon* taun 2002, jenengé Shirley Ardener lan karya-karyanané wis idhèntik karo dhèwèké. Ardener uga wis lawas dadi anggota ing cabang fakultas antropologi lan géografi ing Universitas Oxford.

## Rujukan
Conrad Maynadier Arensberg

**Conrad Maynadier Arensberg** ya iku ahli Antropologi saka Pittsburgh, Pennsylvania, Amérikah Sarékat. Dhèwèké kalairan tanggal 12 Séptémber 1910. Arensberg iku dadi pelopor ing pangembangané téori, mètodhe, lan cara terapan ing antropologi Amérika abad 20. Arensberg sinau ing Harvard University awit taun 1931 nganti 1934 lan olèh gelar Ph.D saka ing universitas iku. Dhèwèké wis naté dadi présidhèn *American Anthropological Association* ing taun 1980. 

## Rujukan
Musiyum Zoologi Bogor

jmpl|Musiyum Zoologi Bogor sing diadeagkaé ing taun 1894 déning KBG
**Musiyum Zoologi Bogor** (**Museum Zoologicum Bogorinse**) iku siji muséum sing diadegaké déning KBG ing Bogor, Indhiya Nèderlan taun 1894. KBG sadurungé uga sing ngrencana nggawé Kebon Raya Bogor ing taun 1817. Bibliotheca Bogoriense (Kapustakan Bogor) ugi nggawé Bogor dadi punjer wigati ngèlmu biologi.

## Réferènsi
Sergei Aleksandrovich Arutiunov

**Sergei Aleksandrovich Arutiunov** iku ahli antropologi saka Tbilisi, nagara Georgia (praja) kalairan taun 1932. Pandhidhikan antropologiné éntuk saka Moscow Institute of Oriental Studies (1953-1954) lan gelar Ph.D. saka Institute of Archaeology, Moskwa taun 1962. Panalitèn lapangané akèh diayahi ing wewengkon Sibèria lan Armènia. Uga naté ing Indhi, Jepang, lan Viètnam. Karir akademisé diwiwiti sawisé Perang Adhem (*Cold War*). Arutiunov karenan ing kajian ètnografi lan géografi. Pengalaman-pengalamané saka panalitèn lapangan nyatané gawé nggugah Arutiunov kanggo nulis 400 tulisan ngenani sejarah suku bangsa saka Asia Kidul-wétan lan Transkaukasus. Arutiunov uga ahli ing antropologi terapan lan ètnopulitik wewengkon Kaokasus. Dhèwèké uga dadi antropolog spésialis kajian konflik ètnik ing Ruslan kang diajèni.

## Rujukan
Lourdes Arizpe Schlosser

**Lourdes Arizpe Schlosser** iku ahli Antropologi wanita saka Mèksiko City, Mèksiko. Pandhidhikan Arizpe Schlosser saka Escuela Nacional de Antropologia e Historia (Universitas Nasional Méksiko) UNAM ing taun 1970 lan olèh gelar Ph.D. saka London School of Economics taun 1975. Schlosser wis tau nglakoni panalitèn lapangan ing Sierra de Puebla, Mazahuas, lacandonia, Chiapas (Mèksiko), Punjab, Tamil Nadu (Indhi) lan Joydepure, Banggaladésa. Karya-karya tulisané kang wis diterbitaké antarané ya iku *Parentesco y economia en una sociedad nahua* (Krabatan lan Ékonomi ing Bebrayan Nahua) taun 1972, *Migracion, etnicismo y cambio economico: un estudio de migrantes campesinos* *a la Ciudad de Mexico* (Migrasi, Etnisitas lan Owah-owahan Ékonomi: Kajian saka Migrasi Wong Tani ing Mèksiko) taun 1978, lan *Cultural desarrollo: una etnografia de las creencias de una comunidad mexicana* (Budaya lan Owah-owahané: Ètnografi Kapercayan ing Bebrayan Mèksiko) taun 1989. Arizpe duwé sumbangan akèh ing téoritis ètnografi lan panalitèn lapangan sajroning sistem sosial kang luwih amba ing Mèksiko.

## Rujukan
Erbil

**Erbil** (Kurdish: ھەولێر‎, Hawler; Basa Arab: أربيل‎, Arbīl), uga katulis **Arbil** utawa **Irbil**, iku kutha krajané wewengkon Kurdhistan ing Irak pérangan lor. Kutha iki dumunung udakara 350 kilomèter (220 mil) ing sisih loré kutha Bagdad. Déné wewengkon kagubernurané nduwé gungguh cacah jiwa tetep kang ngancik udakara 1,61 yuta wong ing taun 2011.

Manungsa mukim ing Erbil titimangsané udakara saka 5000 SM, lanmujudaké salah sawijining laladan paling tuwa sadonya kang didunungi. Ing punjering kutha ana Citadel kuna saka Arbil. Rujukan sajarah kang paling kawitan ngenani bab wewengkon iki titimangsané saka trah Ur III saka Sumer, nalika prabu Shulgi ngarani bab Urbilum. Kutha iki kang banjur didunungi déning wong Suryani.

Erbil dadi pérangan integral saka karajan Asyur ing udakara abad ka-21 SM nganti pungkasaning abad ka-7 SM, sawisé wewengkon kasebut dikuwasani déning wong Gutians lan ing sajarah Asyur, dikenal minangka Urbilim, Arbela lan Arba-ilu. Sawise prastawa iku, wewengkon iki dadi pérangané provinsi géopolitik Asyur sangisoré sawenèh kakaisaran, kalebu Kakaisaran Median, Kakaisaran Akhemeniyah (Akhemeniyah Asyur), Kakaisaran Makédonia, Kakaisaran Seleukia, Kakaisaran Parthia (Athura), Asyur (Provinsi Romawi) lan Kakaisaran Sasaniyah (Assuristan). Wewengkon iki uga dadi kutha krajané nagara Adiabane saka Karajan Asyur Anyar ing antarané tengahaning abad ka-2 SM lan kawitané abad ka-2 Masèhi. Sawisé panelukan Arab déning Pèrsi, Asyur minangka èntitas géo-pulitik (banjur dijuluki Assuristan/Athura) alon-alon bubar, lan nalikané abad tengahan, kutha kuwi dibawahi Seljuk lan kakaisaran Ottoman.

Musiyum arkéologi ing Erbil nduwé kolèksi artéfak saka jaman pra-Islam (kususé saka jaman Sumeria lan Asyur) lan mujudaké panceré proyèk arkéologi ing wewengkon kasebut. Kutha kuwi dirancang dadi Punjering Priwisata ing Arab taun 2014 déning Majelis Pariwisata Arab. Ing Juli 2014, Citadel Erbil kacathet minangka salah sawijining Sana Warisan Donya déning UNESCO.

Kutha iki duwé cacah jiwa saka manèka warna golongan ètnis, kalebu wong Kurdhi, wong Suryani, wong Arab, wong Armènia, Wong Turki-Irak, wong Yasidhi, wong Shabaki lan wong Mandean. Agama-agama ing kutha iki uga amnèka warna, ya iku Islam Sunni, Islam Sufi, Islam Singah, Kristen (akèh-akèhé kang ngrasuk wong Suryani lan wong Armènia), Yashidisme, Yarsan, Shabakisme lan Mandeanisme uga ana ing Erbil lan wewengkon sakupengé.

## Rujukan
Andijon

**Andijon **iku salah siji wewengkon ing Uzbèkistan sing pernahé ing iring wétan Lembah Fergana ing puncit wétan Uzbèkistan. Wewengkon iki watesan Wewengkon Fergana lan Wewengkon Namangan ing Kyrgyzstan. Laladané amba 4.200&#x20;km2. Cacahé wong sing ndunungi ana watara 2.756.400 lan ingaran wewengkon sing paleng padhet wong ing Uzbèkistan.

Jeneng Andijon asalé saka tembung Pèrsi  utawa
*Andakan*. Étimologi adat nggayutaké jeneng mau karo étnonim Gandhi (salah siji bangsa Turk) sing wis ana kawit jaman pra-Islam.

Wewengkon Andijon dipérang dadi 14 dhistrik administratif. Kutha krajané uga jeneng Andijon.
Iklimé sing lumrah mono iklim kontinèntal mawa panasing hawa gedhé banget kacèké antarané usum salju lan usum panas.

Sumber daya alamé kaya ta lenga patra, gas alam, ozokérit lan watu gamping. Kaya déné wewengkon liyané ing Uzbèkistan, Andijon kasuwur awit saka wowohan mélon lan semangkané sing legi-legi. Budidaya ing palawija gumantung marang palemahan sing mawa ilèn-ilèn (irigasi). Tetanèn pokok wewengkon iki kaya ta: kapas, séréal, vitikultur, ingon sapi, lan kebon ijon-ijon (*vegetables*).

Indhustri kaya ta olah logam, indhustri kimiah, indhustri cilik, olah panganan. Pabrik otomobil pisanan ing Asiah Tengah diyasa ing Asaka sing kalebu ing Wewengkon Andijon déning upaya patungan Uzbèk-Koréa, UzDaewoo. Wetoné pabrik iki kaya ta kréta montor Nexia lan Tico uga bis mini Damas.

## Pérangan administratif 
ka|jmpl|350x350px|Dhistrik-dhistrik ing Andijon

## Réferènsi
Bumi rata

jmpl|Peta bumi rata
Model **Bumi rata** yakuwi konsèp arkais saka wujud Bumi sing awujud cakram lan rata.
jmpl|Rotasi srengéngé nang peta bumi rata
## Referènsi 
## Pranala njaba
Gludhug

**Gludhug** yakuwi prastawa alam sing biasané kedadèn ing māngsā udan. Awujud sinar ing langit sing mencorong padhangé lan ditututi swara sing banter banget muniné.
jmpl
## Pranala njaba 
## Referènsi
Wewengkon ing Uzbèkistan

Uzbèkistan kapérang ing 12 wewengkon (*viloyat*), 1 républik otonom (*respublika*), lan 1 kutha swatantra (*shahar*). Jeneng-jeneng panggonan mau kapacak ing ngisor iki nganggo basa Uzbèk. Salongé duwé rupa-rupa éjaan. Saben wewengkon kapantha ing 160 dhistrik (*tumanlar*).

## Pamérang 
## Ènklaf lan èsklaf 
Ana èsklaf Uzbèk cacah papat sing kabèh kinubengan tlatah Kyrgyz ing wewengkon Lembah Fergana minagka titik patemoné nagara Kyrgyzstan, Tajikistan, lan Uzbèkistan. Loro ing antarané ya iku (1) kutha Sokh sing ambané  mawa cacah sing ndunungi 42.800 ing taun 1993 (sawenèh pangira nuduhaké angka 70.000, kanthi 99%-né minangka wong Tajik lan liyané minangka wong Uzbèk) lan (2) kutha Shohimardon sing ambané  mawa cacah sing ndunungi 5.100 ing taun 1993 (91%-né minangka wong Uzbèk lan liyané minangka wong Kyrgyz). Loro liyané mono laladan cilik (3) Chon-Kara (utawa Qalacha), sing ambané watara  ping , lan (4) Jani-Ayil (utawa Dzhangail), palemahan sacuwil sing jembaré ora nganti . Chon-Kara manggon iki Kali Sokh, antarané wates Uzbèk lan èsklaf Sokh.

Uzbèkistan duwé ènklaf Tajikistan, désa Sarvan sing wujud palemahan mujur dawané  lan ambané  ing saturuté dalan saka Angren menyang Kokand. Désa Barak (cacah wong ana 627), antarané kutha Margilan lan Fergana, sadurungé tau dikira ènklaf cilik Kyrgyzstan, nanging yèn ditlesih tlatahé ora wutuh kinubengan tlatah Uzbèkistan.

## Réferènsi
José Maria Arguedas

**José Maria Arguedas** ya iku ahli antropologi saka Peru kalairan taun 1911. Arguedas sinau antropologi ing Universidad Nacional Mayor de San Marcos awit taun 1957 nganti 1963. Dhèwèké olèh gelar BA lan Ph.D ing kana. Pangalaman panalitèn lapangané iku ing Peru ing 1958. Karya-karya tulisané Arguedes antarané ya iku *Canto kechwa* (Tembang Kechwa) taun 1938, *Formación de una cultura nacional indoamer-icana* taun 1975, *Deep Rivers* (Los ríos profundos)  taun 1978 (fiksi), lan *Yawar Fiesta* (Pesta Yawar) taun 1985 (fiksi). Arguedas iku kuliyah sarjana ètnologi ing Universitas San Marcos ing taun 1957. Dhèwèké wis nerbitaké karya-karya fiksi, artikel folklor lan kritik ésai basa lan sastra. Arguedas karenan ing crita folklor bebrayan ing pagunungan Andhès lan ngasilaké kumpulan tembang-tembang tradhisional, puisi lan mitos saka bebrayan Quechua. Arguedas nganyut tuwuh ing taun 1969.

## Rujukan
Jarak kepyar

**Jarak kepyar**/ **jarak jepang** nami ilmiahipun *Ricinus communis*.

Taneman niki wijinipun saged kadamel lisah biasa kasebat *castor oil*, biasanipun kanggé minyak pelumas, ugi kanggé bahan damel biofuel (bahan bakar saking taneman) awujud biodiesel (meh sami bahan bakar solar nanging saking tuwuhan). Sanèsipun punika inggih saged kadamel lisah gorèng, jarak kepyar niki ngandhut asem palmitat, nadyan wiji jarak kepyar niki ngandhut racun wujud ricin, nanging racun niki ical menawi dipunbenteraken. Ngatos-atos menawi kadhahar wiji jarak niki wetawis 18 iji saged tilar donya (Wijayakusuma, 1982)

## Rujukan
LibreOffice

**Libreoffice** yakuwi piranti alus perkantoran sing gratis lan nganggo sumber bébas.

## Komponen aplikasi 
## Rujukan
Astérix

**Astérix** yakuwi karakter fiksi sing dadi tokoh pokok saka serial komik anggitané René Goscinny (naskah) ing taun 1959 lan dilanjutaké déning Albert Uderzo (gambar) ing tahun 1977 sawisé René Goscinny tilar donya.
## Pranala njaba
Déforestasi

jmpl|Kasil déforestasi sawisé mbabad alas nganti gundhul kanggo kebon krambil sawit in Riau (2006)

**Déforestasi** iku kagiyatan mbabad alas. utawa wit-witan sagrumbul supaya lemahé bisa dialihguna kanggo panrapan nir-alas, ya kuwi tetanèn, kewan ternak utawa kawasan kutha. Déforestasi mligi akèhé kedadéan ing alas tropis. Sakiwa tengené kira-kira 30% ambaning Bumi iku katutup déning alas.

## Réferènsi 
## Delengen uga 
* Réboisasi
Pasang tarub

**Pasang tarub** utawa **pajang tarub** iku péranganing upacara mantu ing adat Jawa sing katindakaké rong dina sadurungé upacara panggih. Tarub sing dimaksud wujud bleketépé (adaté nam-naman blarak) kanthi ukuran pasagi sing dawané 1,5-2 mèter. Kacarita nalika duwé gawé, Ki Ageng Tarub rumasa omahé cilik. Supaya omahé katon amba tur pèni, dhèwèké banjur gawé bleketépé sing dipasang minangka tarub ngubengi payon omahé uga dipasang minangka pager. Tarub wujud bleketépé mau wusana kanggo ngayomi para tamu sing teka jagong ing ngarep omah lan ngayomi para réwang ing buri omah.

## Pamasang 
Sadurungé tarub dipasang, diyasa sawijining gapura saka kayu utawa pring. Gapura mau diyasa ing ngarepé omah sing duwé gawé. Gunané minangka papan pangecaké tarub. Pasang tarub kawiwitan pamasangé bleketépé ing gapura mau. Cacahé bleketépé bisa siji utawa luwih, manut dawaning gapura. Sing masang bleketépé mau bapaké pangantèn èstri, déné ibuné sing nggawakaké. Lelakon iki diseksèni sanak sadulur. Sawisé bleketépé kapasang, pari rong wuli dipasang sakiwa-tengené gapura.

Pamasangé bleketépé lan pari ing gapura mau mratandhani wiwité pamasangé tarub liyané ing sakiwa-tengené omahé sing duwé gawé utawa gedhong mantèn.

## Réferènsi
Klakson

jmpl
**Klakson** yakuwi piranti elektromekanik sing bisā ngetokaké swārā tinentu. Biasané dipasang nang kendaraan kaya ta mobil utāwā sepédha montor.
jmpl|Klakson mobil Rolls Royce
## Deleng uga 
* Om télolèt om
* Trompet
* Sempritan
* Bedhug
* Loncèng

## Referènsi
Museum BRI

**Museum BRI** utawa Museum Bank Rakyat Indonesia ya iku museum sing dumunung ing kutha Purwokerto.
jmpl

## Réferènsi
* Museum Indonesia 
* Purwokerto Guidance - Museum BRI
Kulawarga basa Turk

**Kulawarga basa Turk** iku kulawarga basa mawa anggota basa cacah telung puluh lima kang dicaturaké wong-wong Turk saka Éropah Wétan lan Madya Bawana tekan Sibèri lan Cina Kulon. Kulawarga basa Turk asalé saka sawijining tlatah ing Asiah Wétan kang jembaré saka Cina Kulon tekan Mongol. Tlatah mau dinuga dadi panggonané wong-wong kang ngendikan basa purwa Turk watara 2.500 taun kapungkur. Ing tembé, wong-wong mau banjur ngelar jajahan tekan Asiah Tengah lan terus mengulon dhèk milénium kapisan.

Turkic basa kang dipocapake minangka native basa déning sawatara 170 yuta wong, lan nomer total Turkic pamicara, kalebu liya-basa pamicara, iku liwat 200 yuta. Ing Turkic basa karo nomer paling saka pamicara punika turki, ngandika mligi ing Anatolia lan Balkan, native speakers kang akun kanggo bab 40% saka kabèh Turkic pamicara.

Fitur-fitur kang dadi titikané basa Turki kaya ta laras-swara (*vowel harmony*), aglutinasi, lan tanpa jèndher ing paramasastra (*grammatical gender*) ana kabèh ing basa-basa anggotané kulawarga basa Turk. Sawenèh basa ing kulawarga basa Oghuz uga banget isih padha silih sumurup kaya ta basa Turki, basa Azerbaijan, basa Turkmén, basa Qashqai, basa Gagauz, basa Turki Gagauz Balkan, lan Tatar-Krim kang kadayan basa Oghuz. Sanajan anggoné nggolongaké basa-basa anggotané ana warna-warna, kulawarga basa Turk lumrahé dipantha dadi pang utawa golongan cacah loro: (1) kulawarga basa Oghur, kang anggotané saiki mung kari basa Chuvash, lan (2) kulawarga basa Turk Lumrah, kang anggotané mono kabèh basa saliyané kang karan mau, kalebu kulawarga basa Oghuz.

Titikané kulawarga basa Turk sawenèhé uga sairib karo titikané kulawarga-kulawarga basa kiwa-tengené ing Asiah Wétan kaya déné kulawarga basa Mongol, kulawarga basa Tungus, kulawarga basa Koréa, lan kulawarga basa Jepang. Kabèh kulawarga basa mau biyèn tau ditunggalaké dadi kulawarga basa Altai. Irib-iriban kang cetha karo kulawarga basa Ural mandar tau njalari tuwuhé hipotèsis anané kulawarga basa Ural-Altai. Mangkonoa, ora ana yekti kang cukup kanggo gawé dudutan mungguh anané kulawarga-kulawarga basa kang gedhé-gedhé mau. Mungguh anané irib-iriban, kang mangkono saiki mung ingaran tembé-buriné gegepokan basa (*language contact*) kang rowan-rowan (èstènsif) dhèk jaman prasajarah.

## Réferènsi
Kermanshah

**Kermanshah** (; , *Kermānshāh*; uga dikenal minangka **Bākhtarān** utawa **Kermānshāhān**), ya iku kutha krajané Provinsi Kermanshah, sing kaprenah 525 kilomèter utawa 326 mil saka Tehran ing pérangan kuloné Iran lan udakara 120 kilomèter saka tapal watesé Irak. Miturut étungan sènsus ing taun 2011, kutha iki gunggung cacah jiwané ana 851.405 wong. Akèh-akèhé wargané nuturaké basa Kurdhi Kidul. Kermanshah nduwé iklim pagunungan sing .
Kermanshah mujudaké kutha ing Iran kanthi wong Kurdhi sing akèh dhéwé. Akèh-akèhé warga Kermanshah nggilut Islam Singah, nanging uga ana golongan minoritas sing nggilut Islam Sunni, Yarsanisme, lan sapanunggalané.

## Iklim
Kermanshah nduwé iklim sing akèh-akèhé kaperbawan déning pagunungan Zagros amarga wewengkon iki cedhak karo pagunungan kasebut, saéngga iklim ing wewengkon iki digolongaké minangka iklim Méditerania (*Csa*) kanthi mangsa panas kang panas. Dhuwuré wewengkon iki lan prenahé sing njalari wewengkon iki kena angin kulon njalari tingkat présipitasi rada dhuwur(luwih saka Tehran), nanging uga nduwé suhu padinan sing ora tinamtu  kususé ing mangsa panas tanpa udan, njalari suhu dadi panas banget ing wayah awan. Mangsa salju ing Kermanshah adhem lan biyasané uga ana udan ing mangsa rontok lan manga semi.

## Salin jeneng 
Sawisé ana révolusi ing taun 1979, sawatara wektu, kutha iki dijuluki **Ghahramanshahr**, banjur jeneng kutha lan jeneng provinsiné salin dadi Bakhtaran, amarga anané tembung "Shah" ing jeneng asliné. Bakhtaran ateges kulon, sing ngrujuk marang prenahé kutha kasebut lan provinsiné ana ing sajeroné Iran. Sawisé anané Perang Iran–Irak , kutha iki salin jeneng dadi Kermanshah, amarga jeneng kasebut minangka kaca benggalaning pepénginané wargané, sastra Pèrsi, lan memoriné wong Iran.

## Bazar 
* **Yahoudi-ha Bazar** (Bazar Yahudi) utawa (Bazar Islami) - Mujudaké salah sawijining punjering papan blanja sing paling kuna ing Iran saka jaman Qajar (1785–saiki). Ana ing kéné bisa ditemokaké sandhangan tradhisional, sandhangan tradhisionalé wong Kurdhi, manèka warna bumbon crakèn, Giweh, gaman wesi, elar gawéan, lan sawenèh toko duwèké pandhé, lan toko sing adol banyu sulingan saka tetuwuhan jamu.
* **The Kurds Bazar** utawa (Bazar Tarikeh) - Ing papan blanja didol sesotya lan sawenèh kukis kaya ta *Nan Berenji* *Kaak* lan *Naan Khormaei* sing mujudaké olèh-olèh mirunggan saka Kermanshah.

## Ékonomi 
Kermanshah iku salah sawijining punjering indhustri patanèn ing Iran kanthi budidaya palawija, beras, sayur, woh-wohan, lan wiji minyak. Sanajan mangkono Kermanshah uga tuwuh dadi kutha indhustri sing penting; ana punjering indhustri cacah loro kanthi unit manufaktur cacah 256 ing pinggiring kutha. Indhustri-indhustri iki kalebu kilang minyak pétrokimia, manufaktur tèkstil, olah panganan, prodhuksi karpèt, panyaringan gula, lan prodhuksi piranti listrik.
Kermanshah Oil Refining Company (KORC) diyasa ing taun 1932 déning perusahaan saka Inggris, lan mujudaké salah sawijining indhustri pokok ing kutha iki.

## Rujukan 
## Kapustakan 
* 
* 
* 
*
Talal Asad

**Talal Asad** ya iku ahli antropologi saka nagara Arab Saudi. Pandhidhikan antropologiné éntuk saka University Oxford taun 1961-1968 lan Universitas Edinburgh taun 1959. Panalitèn lapangané akéh ana ing nagara-nagara Arab kaya ta ing Sudan taun 1961 lan Mesir. Konsèp-konsèp kritik Asad iku asumsi ing kawruh pamréntahan Kulon marang non-Kulon.

## Rèferénsi
Kulawarga basa Turk Lumrah

**Turk Lumrah** or **Turk Shaz** iku kulawarga basa minangka péranganing kulawarga basa Turk sing anggotané kabèh basa ing kulawarga basa Turk, kajaba basa Khalaj lan basa Oghur. Miturut proposalé Lars Johanson, kulawarga basa Turk Lumrah kapérang dadi:
* Turk Lumrah Kidul-kulon (Oghuz)
* Turk Lumrah Lor-kulon (Kipchak)
* Turk Lumrah Kidul-wétan (Karluk/Uyghur)
* Turk Lumrah Lor-wétan (Sibèri)
Ing pamérang ing ndhuwur mau, kulawarga basa Turk Lumrah sok dilawanaké karo kulawarga basa Turk Oghur (Lir-Turk). Kulawarga basa Turk Lumrah katitik saka pasangan uni kaya ta *š* ing Turk Lumrah sing pasangan karo *l* ing Oghur, lan *z* ing Turk Lumrah sing pasangan karo *r* ing Oghur.

Ana pamérang liyané bab kulawarga basa iki mirid panemuné Alexander Samoylovich lan Nikolay Baskakov.

## Réferènsi
Simpansé

**Simpansé** iku kethèk gedhé saka Afrika saka gènus *Pan*, sing wuluné ireng dawa. Simpansé iku kawujudaké saka rong spèsiès: simpansé lumrah 〔*Pan troglodytus*〕lan bonobo (*Pan paniscus*).

Simpansé iku anggota saka kulawarga *Hominidae*, bebarengan karo gorila, manungsa, lan urangutan. Manungsa lan simpansé miturut téori kapisah wiwit 4 - 6 yuta taun kapengker.

Simpansé iku kéwan pribumi ing laladan Afrika sangisoring Sahara lan simpansé lumrah sarta bobono bisa ditemokaké ing alas Kongo, kamangka simpansé lumrah uga ana ing lor manèh ing Afrika Kulon. Rong spèsiès iki ana ing pratélan abang IUCN sing ngenani spèsiès kaancem bebaya cures lan nalika Konvènsi Spèsiès Migrasi ing taun 2017, sing dianakaké ing Filipina, simpansé lumrah disèlèksi supaya direksa sacara kusus.

## Rujukan
Marc Augé

**Marc Augé** ya iku ahli antropologi saka Poitiers, Prancis kalairan 02 Sèptèmber 1935. Augé naté kuliah ing École Normale Supérieure Ulm (1957-61), Agrégation de Lettres (1960), lan Licence de Sociologie, Sorbonne ing taun 1964. Dhèwèké uga olèh gelar Ph.D. saka Sorbonne-Universitas Paris ing taun 1967 lan Dhoktor ing taun 1973. Panalitèn lapangané (field work) naté diayahi ana ing Pasisir Ivory (ing jangka wektu kang suwé, awit 1964 nganti 1970), Togo, (1970-85) Amérika Kidul lan Paris. Tulisan-tulisané kang wis diterbitaké antarané ya iku *Génie du pagonisme* (Kamampuan Paganism) taun 1982, *Non places. Introduction to an Anthropology of Supermodernity* taun 1995, *A Sense for the Other, The Timeliness and Relevance of Anthropology* ing taun 1998,lan  *An Anthropology for Contemporaneous Worlds* taun 1999. Augé sayektiné didhidhik saka èlmu sastra lan filosofi. Dhèwèké tembé olèh èlmu antropologi nalika nekani kuliah Georges Balandier ing ëcole Pratique des Hautes Études. Dhèwèké tembé ngalakoni lan ngecakaké spésialisasi panalitèn antropologi ing Afrika. Dhèwèké uga mbukak antropologi Perancis marang kajian dunya kontèmporèr, obyèk-obyèk anyar, lan panalitèn. Pisumbangané Augé iku ana ing antropologi visual, antropologi kedhokteran, lan bab kapercayan tradhisional.

## Rujukan
Buxoro

**Buxoro** () iku sawijining wewengkon ing Uzbèkistan kang kapernah ing kidul-kuloné nagara iku. Pérangan gedhé wewengkoné dhapur Sagara wedhi Kyzyl Kum. Wewengkon iki watesan karo Turkménistan, Wewengkon Navoiy, Wewengkon Qashqadaryo, pérangan cilik Wewengkon Xorazm, lan Républik Karakalpakstan. Ambaning wewengkon iki 39.400&nbsp;km2. Cacah kang ndunungi ana watara 1.543.900 (mirid katerangan taun 2009), kanthi 71% wargané urip ing papan-papan kapencil.

Wewengkon Buxoro kapérang ing 11 dhistrik administratif. Kutha krajané ya iku Buxoro (cacah wargané watara 241.300 dhèk pungkasaning taun 2005). Kutha-kutha gedhé liyané kaya ta Alat, Karakul, Galaasiya, Gazli, Gijduvan (cacah warga 40.600 dhèk pungkasaning taun 2005), Kagan (cacah warga 53.500 dhèk pungkasaning taun 2005), Romitan, Shafirkan, lan Vabkent.

Iklimé kang lumrah ya iku iklim kontinèntal kang garing.

Kutha kuna Buxoro iku Situs Warisan Donya UNESCO kang kasuwur minangka "musiyum urip" lan punjering pariwisata internasional ing nagara iku. Ana akèh yasan arsitèktur lan sajarah ing njeron lan sakiwa-tengené kutha iki.

Wewengkon Buxoro duwé sumber daya alam kang akèh, mligi gas alam, lenga patra, grafit, bèntonit, marmer, sulfur, gamping, lan bahan-bahan mentahan kanggo yeyasa. Kagiyatan indhustri kang paling maju iku kilang lenga, dhékomposisi kapas, kain (kalebu ikat Uzbèk), lan indhustri-indhustri cilik liyané. Kriya adat Uzbèk kaya ta suji emas, kramik, lan ukir isih lestari ing wewengkon iki.

## Pérangan administratif 
ka|jmpl|350x350px|Dhistrik Buxora

## Réferènsi 
## Pranala njaba 
* Situs wèb resmi 
*
Diane Austin

**Diane Austin** ya iku salah siji ahli Antropologi wanita saka Melbourne, Ostrali, kalairan 22 Juli 1946. Austin naté kuliyah ing Australian National University (1967 lan 1969) lan Universitas Chicago (taun 1970 lan 1974). Austin uga olèh gelar Ph.D. saka universitas ing Chicago, Illinois mau. Sanajan akèh karya publikasi ilmiahé ngenani kajian kelas, pandhidhikan, lan agama ing Jamaika, akèh uga karya tulisé ngenani bab analisa tetandhingan lan téoritis kang béda karo wiwit pelatihan èlmune ing filosofi. Austin uga karenan ing bab antropologi lingkungan. Dhèwèké uga ngembangaké kombinasi antara sènsitivitas antropologi lan sosiologi ana ing pagawéyané ing Karibia.

## Rujukan
Barbara A. Babcock

**Barbara A. Babcock** ya iku ahli Antropologi wanita saka Pennsylvania, Amérikah Sarékat kalairan taun 1943. Babcock naté kuliah sarjana ing Nothwestern University lan nerusaké pandhidhikan magister lan dhoktor ing Universitas Chicago taun 1967 lan 1975. Babcock olèh gelar Ph.D. saka universitas mau ing taun 1975. Panalitèn lapangané (*field work*) naté diayahi ing bebrayan Pueblo bagéyan kulon daya. Ing saambané Amérikah Sarékat, dhèwèké nglakoni panalitèn ing seni wong Amérika asli, toko wisatawan, pasar, lan museum awit 1977 nganti saiki. Karya èlmiah kang wis diterbitaké antarané ya iku *The Reversible World: Symbolic Inversion in Art and Society (ed)* taun 1978, T*he Pueblo Storyteller: Development of a Figurative Ceramic Tradition*  taun 1986, *Women Anthropologists and the Native American Southwest* taun 1988, lan *Journal of American Folklore*  taun 1994. Babcock miwiti panalitèn ing bab sèmiotik rèflèksif saka tèks lan budaya. Sabanjure, dhèwèké nliti bab Amérika Pueblo. Panemuné Babcock uga ngrembaka lan njalar ing téori féminis kang dhedhasar saka panalitèn ing wong wadon Pueblo iku. Nganti pungkasané Babcock luwih aktif ing bab jènder lan fèminis antropolog.

## Rujukan
Bonobo

**Bonobo** (Pan paniscus) iku salah siji saka rong spèsiès simpansé. Sadurungé spèsiès iki uga diarani simpansé pigmi, simpansé cèbol utawa simpansé grapyak. Bonobo olèhé urip lan nyebar ana sakiduling Kali Kongo.
Kirkuk

**Kirkuk** ( '**, ,  **'; '''') ya iku sawijining kutha ing Irak lan mujudaké kutha krajané Kagubernuran Kirkuk ing Irak, 238 kilomèter (148 mil) sing dumunung ana pérangan lor kutha Baghdad.

Wewengkoné Kirkuk iki nduwé populasi sing manéka warna lan basa sing dituturaké uga rupa-rupa, kawit pirang-piran abad kapungkur. Démografiné Kirkuk ngalami owahan nalika ana urbanisasi Kirkuk ing abad ka-20, sing njalari anané manéka warna golongan ètnis mara menyang Kirkuk. Wong Kurdhi, wong Turkmen, wong Arab lan wong Suryani padha carukan ngenani wewengkon iki, lan padha ndhesek tuntutan bab tanah iki migunakaké crita, lan latar wuri sajarahé kanggo nyengkuyung tuntutané dhéwé-dhéwé. Wong Turkmen ing Irak nganggep Kirkuk minangka kutha krajané Turkmeneli.

Kutha Kirkuk iki dumunung ana ing sakupenge patilasané Kutha Kirkuk, sanané kutha kuna ing Asyur, ya iku Arrapha, saka tengahaning milénium kaping 3 SM, sing prenahé ana ing sacedhaké Kali Khasa. Kutha iki disebutake ing salah sawijining tulisan kuneiform nalika jaman Sumero-Akkadian ing Asyur saka 2400 SM. Wewengkon iki dadi péranganing kakaisaran Akkadian (2335–2154 SM) sing manunggalaké wong Mésopotamia sing nuturaké basa Akkadian lan Sumeria ana sangisoring siji papréntahan. Sawisé kakaisaran iki bubar, wong Gutian sing nyaturaké basa isolat, golongan ras saka Iran Kuna, nguwasani wewengkon iki suwéné sawenèh abad, lan Arrapha didadèkaké kutha krajané, banjur nalikané jaman papréntahan Mésopotamia déning wong Sumeria sasuwéné 2112-2004 SM, wong Gutian iki diusir saka wewengkon kono. Banjur kutha kasebut didunungi akèh-akèhé déning wong Hurrian sing nuturaké basa isolat saka Anatolia wétan. Tumuli, wewengkon iki digabungaké ana sangisoré Kakaisaran Kuna Asyur (2025–1750 SM). Arrapha dadi kutha ing Asyur sing penting nganti bubaré kakaisaran Asyur antarané 615–599 SM. Banjur Arrapha uga dadi salah sawijining pérangan géo-politik ing provinsi Asyur sangisoré manéka warna papréntahan asing. Ing antarané abad ka-2 SM lan ka-3 Masèhi dadi kutha krajané nagara ing Asyur Anyar ya iku Beth Garmai, nuli wewengkon iki diteluk déning kakaisaran Sassanid lan dadi pérangané Assuristan.

Wong Kurdhi lan wong Turkmen ngarani kutha iki minangka kutha sana budaya. Kutha iki dijenengi kutha "sana budaya Irak" déning kamentrèn kabudayan Irak ing 2010. Kutha iki saiki akèh-akèhé didunungi déning wong Kurdhi, wong Arabs, wong Turkmen ing Irak, lan wong Asyur.

## Démografi 
Sènsus sing miyatani ngenani golongan ètnis sing ana ing Kirkuk titimangsané saka taun 1957. Tapal watesé provinsi Kirkuk diowahi, provinsiné salin jeneng dadi al-Ta'mim lan dhistrik sing akèh didunungi wong Kurdhi didadèkaké pérangané provinsi Erbil lan Sulamaniya.

## Rujukan 
### Kapustakan 
* 
* 
* 
* 

## Uga wacanen 
;Dibabar ing abad ka-19
* 
* 

;Dibabar ing abad ka-20
* 
* 

;Dibabar ing abad ka-21
*
Transoksani

jmpl|246x246px|Transoksani ing kala kapungkur (iring lor-wétan)
**Transoksani** utawa '''''' (, , tegesé 'sing ana ing sabrang kali [Oxus]') utawa  (, , tegesé 'sabrang kali [Amudarya]') iku aran kuna kanggo sawijining laladan ing Asiah Tengah sing saiki dadi nagara Uzbèkistan, Tajikistan, Kyrgyzstan iring kidul, lan Kazakhstan iring kidul-kulon. Laladan iki ana ing antarané Kali Amu Darya ( *Ốxos*) lan Kali Syr Darya. Wong Rum ngarani wewengkon iki **Transoxania** (tegesé 'tanah ing sabrang Oxus'), déné wong Arab ngarani wewengkon iki **Mawarannahr** (tegesé 'tanah ing sabrang kali'), lan wong Iran ngarani iki **Turan**, istilah sing uga dienggo ing carita Shahnameh.

Laladan iki minangka salah siji wewengkon sing kabawah ing satrap (lurah) Darah Achaiménēs ing Pèrsi. Ing jaman samana, wewengkoné karan Sogdiana. Para juru ngèlmu bumi saka Arab ing jaman kuna ngarani wewengkon iki "Bilād al-Turk" utawa "Turkéstan". Leloroné mangku teges 'tanah-tanah para Turk'.

## Réferènsi
Sanandaj

**Sanandaj**  ( *Sine*; ) ya iku kutha krajané Provinsi Kurdhistan lan kutha sana budayané wong Kurdhi ing Iran. Kanthi gunggung cacah jiwa 414.069 wong, Sanandaj mujudaké kutha paling gedhé ing Iran ing urutan ka-23 lan kuthané wong Kurdhi sing gedhé dhéwé nomer loro. Kutha Sanandaj iki nembé diyasa udakara 200 taun kapungkur, sanajan mangkono, kutha kuwi uwis kasil tuwuh dadi punjering kabudayan Kurdhi.

## Masarakat 
jmpl|kiri|Musiyum Sanandaj
Padunungé Sanandaj akèh-akèhé wong Kurdhi. Kutha iki uga duwé minoritas wong Arménia sing alon-alon pindhah saka kutha iki. Nganti Révolusi Iran ing taun 1979, kutha kasebut nduwéni bebrayan cilik sing dumadi saka wong Yahudi sing nuturaké basa Aram lan cacahé udakara 4.000 wong.

Dhialèk Ardalani saka basa Kurdhi dituturaké ing Sanandaj lan ing wewengkon sakupengé. Dhialèk Ardani iku dhialèk sing mirunggan ing provinsi Kurdhistan lan dituturaké ing Sanandaj lan kutha-kutha liyané ing provinsi Kurdhistan. Dhialèk liyané saka basa Kurdhi Sorani ya iku Mokriani sing dicaturaké ing wewengkon Mokrian, ing kutha Piranshahr lan Mahabad, prenahé ing provinsi Azerbaijan Kulon.

Ing 27 Fèbruari 2017, salah sawijining griya sakit pawiyatan paling gedhé ing pérangan kulon Iran duwèké nagara dikepyakaké ing Sanandaj, déning Mantri Kasarasan, Hassan Qazizadeh Hashemi.

Nalika anané Révolusi Iran, kutha iki dikuwasani déning Komalah sawatara wektu.

## Wong kondhang saka Sanandaj 
Kelompok musik tradhisional Kurdhi sing kondhang saka Sanandaj ya iku The Kamkars, uga ana sawenèh penyanyi misuwur saka wewengkon iki kaya ta, Sayed Ali Asghar Kurdistani, Abbas Kamandi, Nasser Razazi lan Mazhar Khaleqi, saka Sanandaj. Ahli ékonomi uga pangripta saka Swèdhen, asli saka Kurdhi-Iran, Tino Sanandaji lair ing Sanandaj. Kutha iki uga mujudaké papan lairé rapper kondhang asli Kurdhi-Jerman Azad.
## Gladri gambar 

Gambar:SnahCity.JPG|
Gambar:Amirye abidar 2.jpg|
Gambar:Senandaj.jpg|
Gambar:Senandaj.JPG|
Gambar:Darehsan 1.jpg|

## Rujukan 
## Pranala njaba 
* Sanandaj 
* Sanandaj Online Community
* Islamic Azad University of sanandaj
Satrap

ka|jmpl|250x250px|Sawetara satrap ing Achaiménēs mawa panganggo adat
**Satrap** iku lurahing wewengkon ing Kamaharajan Mādai, Kamaharajan Achaiménēs, lan sawenèh kamaharajan turuné, kaya ta Kamaharajan Ērānshahr saha kamaharajan-kamaharajan Yunani.

Tembung **satrap** uga sok kanggo ing saloka ing sastra Pèrsi anyar sing werdiné lurahing utawa panguluning nagara sing kadayan hégemoni nagara-nagara adikuwasa lan tumindak kaya déné wakilé nagara-nagara adikuwasa mau.

## Ètimologi 
Tembung ''* iku turun lumantar tembung Latin  saka tembung Yunani *satrápēs* (). Asliné tembung iki dijupuk saka tembung Iran Kuna **xšaθra-pā/ă-*. Ing basa Pèrsi Kuna, ya iku basané asli wong-wong Achaiménēs, kacathet tembung *xšaçapāvan* (, mawa werdi literal "baureksaning wewengkon"). Ing basa Mādai, tembungé kasil dirékonstruksi dadi **xšaθrapāwan-*. Tembung iki kognat karo tembung Sangsekerta *kshatrapam* () utawa *kshtrapa* (saka tembung *xšaça* ("buwana" utawa "wewengkon") lan *pāvan* ("baureksa")), sing dadi asalé tembung "kshatriya".

Ing basa Parthia (basa sing kanggo ing Kamaharajan Parthia) kacathet tembung šahrab lan basa Pèrsi Tengahan (basa sing kanggo ing Kamaharajan Ērānshahr) kacathet tembung *šasab*.

Ing basa Pèrsi anyar, turuning tembung *xšaθrapāvan* iku *shahrbān* (), nanging anasir-anasiré wis ngalami owah-owahan sémantik, mula tembungé saiki ateges "sing jaga kutha" (*shahr* [] tegesé "kutha" + *bān'' [] tegesé "sing jaga").

## Réferènsi 
## Pranala njaba 
* Livius.org: Satraps lan satrapies
F. G. Bailey

**F.G. Bailey** ya iku ahli antropologi saka Liverpool, Karajan Manunggal kalairan 24 Fèbruari 1924. Bailey miwiti pamulang luhur saka University of Oxford ing taun 1950 lan Universitas Manchester ing taun 1955. Dhèwèké uga akèh nerbitaké 50-an buku lan 39 artikel bab Ètnografi lan Antropologi.

## Rujukan
Asen Balikci

**Asen Balikci** ya iku ahli antropologi saka Istanbul, Turki kalairan taun 1929. Pandhidhikané Balikci ya iku saka Université de Genève taun 1952 lan Columbia University taun 1962. Balikci olèh gelar Ph.D. saka universitas mau. Balikci uga ngayahi panalitèn lapangan ing wewengkon Yukon (1961), Afghanistan (1973-1976), Sibèri (1989-1891), lan Pomak, Bulgari (1994-1995). Tulisan-tulisan Balikci kang wis diterbitké antarané *The Netsilik Eskimo* (1970) lan *The Sons of Hadji Omar* (1983). Ing akèh panlitian lapangané, dhèwèké sering gawé filem ètnografi, kaya ta bab ékologi manungsa ing Artik, Kanada, Siberia, Afghanistan. Bab kasebat uga ngenani hubungan inter ètnik lan budaya kamiskinan ing pasca-sosialis Bulgaria. Balikci uga karenan ing bab globalisasi lan simbolis géografis ing kauripan lokal ing Turki. Amarga cara nliti mawa filem ètnografi mau, Balikci dadi prodhuser filem-filem ètnografi lan pendhidhik.

## Rujukan
Georges Balandier

**Georges Balandier** ya iku ahli antropologi saka Prancis kalairan 21 Désémber 1920. Balandier naté kuliah ing École Pratique des Hautes Études, Faculté des Letters et Institut d’Ethnologie de Paris, lan Docteur ès Letters, Sorbonne, ing taun 1954. Balandier uga naté ngalakoni panalitèn lapangan ing Sénégal, Guinéa, Républik Dhémokratik Kongo, lan gabon awit taun 1946 nganti 1952. Karya-karya tulisané kang utama antarané ya iku Ambiguous Africa: *Cultures in Collision (Afrique ambiguë)*, (1957), T*he Sociology of Black Africa: Social Dynamics in Central Africa (Sociologie actuelle de l’Afrique Noire: dynamique des changements sociaux en Afrique Centrale* (1970), *Le dêtour: pouvoir et modernitê* (1985), lan *Le Grand Système* (2001). Balandier miwiti kariré minangka panliti, guru, lan panyerat. Balandier uga nggawé kritisasi lan pisumbangan kang akèh ing kajian Afrika, sujarah, pulitik, antropologi kutha, antropologi kolonialisme, lan kajian owah-owahan sosial. Pungkasé, dhèwèké uga karenan ing antropologi modernitas lan post-modhèren.

## Rujukan
Tès Slump Beton

**Tès slump beton** ngukur cuwèr kenthelé campuran beton sing arep kanggo ngecor. Tès iku kerep dikanggokaké amarga piranti lan carané climen. Kanggo gunggung cor sing akèh, tès slump bisa kanggo meruhi ajeg orané kenthelé beton 

## Prosedur 

Gambar:Cono de Abrams 01.jpg|Conthong Slump
Gambar:Cono de Abrams 03.jpg|Njojoh udhegan cor
Gambar:Cono de Abrams 04.jpg|Njabut conthong
Gambar:Cono de Abrams 05.jpg|Ngukur dhuwure slump
Tès iki katindakaké kanthi nganggo kerucut wesi kang karan kerucut slump utawa kerucut Abrams, kang bolong ing ndhuwur lan ngisor lan ana cekelan ing kiwa tengené, uga ana cekelan wesi ing njaba sisih ngisor kiwa tengen kanggo pidakan sikil nalika ngetès. Bolongan ndhuwur nduwe garis tengah njero (dhiamèter) 10&nbsp;cm, bolongan ngisor garis tengahé 20&nbsp;cm, dhuwuré 30&nbsp;cm.

Conthong disèlèhaké ing papan kang rata, atos lan ora nyerep banyu. Kanthi ngidak pidakan, conthong diiseni udhegan beton kang arep kanggo ngecor, ngiseni ora langsung kebak ning kudu ing 3 lapisan. Saben lapisan (kira kira 10&nbsp;cm)  dijojoh ping 25 nganggo jojoh wesi dhiameter 16&nbsp;mm kang dawane 60&nbsp;cm. Nalika rampung njojoh lapisan keri dhewe udhegan beton ing ndhuwur pol ndhuwur diratakake. Alon alon conthong diangkat munggah.

Kang diarani angka slump ya iku ukuran mudhune udhegan beton sakwise conthong copot amarga diangkat munggah. Utawa let / jarak vertikal antarané ndhuwure conthong wesi tekan ndhuwure udhegan beton sakwise conthong diangkat..

## Referensi
Michael Parker Banton

**Michael Parker Banton** ya iku ahli antropologi saka Karajan Manunggal kalairan 8 Sèptèmber 1926. Banton naté kuliah sarjana lan pasca-sarjana ing London School of Economic (1950-1954). Uga naté ing Universitas Edinburgh taun 1964. Dhèwèké ngayahi panalitèn lapangan ing London (1950-1952) lan Siérra Léoné (1952-1953). Kabèh panalitèné ngenani bab pakarya imigran. Tulisan-tulisan élmiahé kang wis diterbitké antarané ya iku *The Coloured Quarter: Negro Immigrants in an English City* (1955), *The Idea of Race* (1977), *Racial and Ethnic Competition* (1983), lan *Racial Theories* (1987). Banton miwiti karir akademiké ing èlmu ékonomi. Sabanjuré Perang Dunya kaping loro, dhèwèké miwiti sinau bab sosiologi lan antropologi déning Edward Shils lan nerusaké sinau ètnologi karo Edmund Leach. Sanajan Banton akèh nliti bab wong migran, nanging dhèwèké kawentar minangka antropolog kang ngetog ing analisa rasial lan ètnis plural.

## Rujukan
Nigel Barley

jmpl|Barley neliti kabudayaan ing Tana Toraja
**Nigel Barley** ya iku ahli antropologi saka Kingston, Karajan Manunggal. kalairan 25 Juli 1947. Pandhidhikané  ing University of Cambridge ing 1969. Dhèwèké njupuk jurusan basa. Ing taun 1973, Barley éntuk èlmu antropologi saka University of Oxford lan olèh gelar D.Phil. Panalitèn lapangané wis tau diayahi ing Kamerun Lor, Indonésia wetan (1986-1988), Bali (1999), Ghana (2000), lan Sarawak, Malaysia (2001). Tulisan-tulisan élmiah kang wis diterbitké antarané *The Innocent Anthropologist* taun 1983, *Not a Hazardous Sport* taun 1988, isiné ngenani bab Tana Toraja ing Sulawesi, *The Duke of Puddle Dock: Travels in the Footsteps of Stamford Raffles* (1991), *Dancing on the Grave: Encounters with Death* taun 1995. Barley kawentar ing gaya panulisané kang rada mirip kaya novèl. Nanging tulisané Barley iku informatif, rinci, lan nglelipur kaya ta ing *The Innocent Anthropologist*. Pisumbangané Barley ing pangembangan antropologi iku sumebaré dhisiplin antropologi lan tulisané disenengi karo wong akèh. Barley dikurmati lan dipadhakaké karo Margaret Mead.

## Rujukan
Marius Barbeau

**Marius Barbeau** ya iku ahli Antropologi saka quebec, Kanadha. Barbeau olèh pandhidhikan antropologi saka Universitas Oxford (Diploma Antropologi) taun 1910. Sabanjuré Barbeau olèh bèasiswa ana ing Universitas Oxford kanggo nerusaké tingkat pandhidhikané. Karenan panalitèn Barbeau kang kapisan iku ing wong Huron kang dumunung ing Kanada Wétan. Panalitèn lapangan antropologi wis tau diayahi ing Ontario kidul lan Oklahoma (1911-1912), Kanada, Timshian, Skeena, Stoney, Kootenay, Nass, Alaska, lan Iroquois. Tulisan-tulisan élmiah kang wis diterbitké antarané *Huron and Wyandot Mythology* (1915), *Folk Songs of French Canada* (1925), *Totem Poles of the Gitksan* (1929), *Haida Myths* (1953). Barbeau bareng karo rong kancané ya ku Edward Sapir lan Diamond Jenness dadi pelopor ngrembakané èlmu antropologi ing Kanada lan dadi antropolog kang profèsional. Dhèwèké dadi dhosén ing Laval University ing kutha Quebec awit taun 1942 nganti 1954. Barbeau akéh nliti folklor ing Quebec lan Ètnologi Kolombia Inggris. Lapuran panalitèn ètnografiné akèh ngenani bab folklor kaya ta tembang-tembang, tradhisi lisan, sujarah lisan, mitos tradhisional, tatahan, lan totem. Barbeau dadi tokoh antropolog Kanada amarga dhèwèké duwé pangaribawa panemu kuwat ing tradhisi antropologi Kanada.

## Rujukan
Township

***Township*** iku sawijining tembung saka basa Inggris, sing ditrapaké kanggo ngrujuk sawatara jinising padunungan ing sawatara nagara.

Senadyan *township* iku kerepé digayutaké marang tlatah pakuthan, akèh pangajaban marang panrapan iki. Ing Australia, Kanada, Skotlandia lan Amérikah Sarékat, istilah iki kerep ngrujuk marang padunungan cilik utawa ing ngendi para padunungé sumebar lan ora padhet kaya ing tlatah pakuthan.

## Afrika Kidul 
:*Deleng uga Township (Afrika Kidul)*
Ing Afrika Kidul, nalika jaman apartheid, tembung *township* (utawa *location*), iku ing basa padinan tegesé proyèk padunungan kanggo Wong Non Putih (Wong Ireng, Wong Mawarna, lan Wong India). sing manggon cedhak utawa sajroning komunitasé Wong Putih. Soweto (*SOuth-WEstern TOwnships* "Township-Township Kidul Kulon") iku sawijining conto sing misuwur. Nanging tembung *township* uga ndarbèni teges presis ing ranah kukum lan ditrapaké ing status kadarbènan lemah, ora mung ing laladan Wong Non Putih.

## Zimbabwe 
Ing Zimbabwe, tembung *township* iku dienggo nerangaké bagéan-bagéan kutha sing diségregasi. Ing jaman koloni ing Rhodesia, tembung iki dienggo kanggo ngarani kawasan padunungan warga kulit ireng sajroning wilayah kutha, lan nganti sepréné isih dienggo. Panrapan kaya mengkéné mèmper karo ing Afrika Kidul.

Ing Zimbabwe jaman saiki, tembung iki uga kanggo ngarani laladan padunungan cedhak tlatah pangembangan padésan.

## Réferènsi
Gorila

jmpl|Gorila Kulon lanang ageger putih ing kebonraja San Fransisco
**Gorila** iku siji kethèk kang urip ing lemah lan hèrbivor kang urip ing alas ing Afrika Tengah. Gènus Gorila iku kabagi ing rong spèsiès: gorila wétan lan gorila kulon. Loro-loroné iku kaancem cures, lan ana papat utawa lima subspèsiès. Gorila iku primata kang gedhé dhéwé kang isih ana. DNA gorila iku mèmper DNAné manungsa, kamèmperané antara 95-99%, iku magepokan apa kang diitung, lan gorila iku saduluré manungsa kang raket dhéwé sawisé simpansé lan bonobo.

Habitat alami gorila iku alas tropis lan subtropis ing Afrika lan saiki akèh kaancem wong kang mbeburu gorila kanggo dipangan dagingé.
Silêmanî

**Sulaymaniyah** (Kurdhi: , ; , *as-Sulaymāniyyah*), uga karan **Slemani**, iku sawijining kutha ing Kurdhistan Irak. Sulaymaniyah dikupengi déning Pagunungan Azmer, Pagunungan Goyija, lan Pagunungan Qaiwan ing iring lor-wétan, Pagunungan Baranan ing iring kidul, lan Punthuk Tasluja ing iring kulon. Ing mangsa panas, kutha iki iklimé garing tur nemen panasé. Ing mangsa salju, iklimé adhem tur teles. Sulaymaniyah minangka kutha krajané prinsipalitas Baban Kurdhi kawit taun 1784 nganti 1850.

Kutha Sulaymaniyah sing modhèren diyasa tanggal 14 Novèmber 1784 déning pangéran Turki-Osmani nama Ibrahim Pasha Baban. Kutha iku dijenengi padha kaya jeneng bapaké Ibrahim Pasha Baban, ya iku Sulaiman Pasha.

Kawit diyasa, Sulaymaniyah kaloka minangka punjering para juru gurit, juru anggit, ahli sajarah, ahli pulitik, winasis, lan juru nyanyi. Wong-wong sing kondhang saka Sulaymaniyah kaya ta Nalî, Mahwi, lan Piramerd.

## Dhémografi 
Ing taun 1820, 26 taun sawisé kutha iki diyasa, ana wong saka Inggris nama Rech nekani kutha iki lan matara yèn cacah wargané kutha iki luwih saka sepuluh éwu. Saka cacah mau, cacah kulawarga ana 2.144 sing kapantha dadi 2.000 wong Islam, 130 wong Yahudi, lan 14 wong Kristen. Dhokumèn pamaréntah Osmani saka taun 1907 matara yèn ana udakara 8.702 wong Islam lan 360 wong non-Islam sing ndunungi kutha iki ing taun samana. Kalawarta *Peshkawtin* sing sumebar ing Sulaymaniyah ing taun 1920 matara yèn warga Sulaymaniyah ana udakara sepuluh èwu. Ing wulan Sèptèmber 2016, Candhi Geni Zoroaster sing pisanan ing Kurdhistan diyasa ing Sulaymaniyah.

Miturut dhokumèn saka pamaréntah Irak, ing taun 1947 cacahé warga sing ndunungi wewengkon iki wis nyandhak wong 23.475; ing taun 1998 nyandhak wong 548.747, lan taun 2009 nyandhak wong 2.000.000. diyasa ing taun 1991, lan pamulangé nganggo basa Kurdhi, Inggris, lan Arab. Universitas anyar kapindho ya iku Universitas Politèhnik Sulaimani sing diyasa ing taun 2012, lan pamulangé uga nganggo basa Kurdhi, Inggris, lan Arab.

## Pariwisata 
Ana luwih saka 60.000 wong sing plesir nekani kutha iki ing taun 2009. Ing taun 2010, Sulaymaniyah narik kawigatèné wong Iran sing plesiran cacah 15.000 punjul. Karaméan Newroz ing taun 2010 narik kawigatèné akèh wong Iran sing padha plesir menyang wewengkon iki saperlu ngraméni karaméan mau.

## Rujukan
Sentot Prawiradirja

thumb|Sentot Prawiradirja (J.P. de Veer) (1900)
**Sentot Prawiradirja**, uga kasuwur mawa jejuluk **Ali Basah** (1808-1855), iku salah siji sénapatiné Pangéran Dipanegara nalika perang 1825-1830. Jeneng dawané ya iku Sentot Abdul Mustapa Prawiradirja, putrané Radèn Rangga Prawiradirja III, bupati wedana ing Madiun saka garwa ampéyan. Miturut urutan trah, Sentot kapétung buyut Sultan Hamengkubuwana I.

Sajeroning Perang Jawa, Sentot kalebu sénapati kang paling pilih tandhing. Dhèwèké mèlu ing palagan saka wiwitan perang, nalika umur 17 taun. Sabanjuré Sentot kalebu salah siji kumendhan prajurit kang olèh jejuluk *Ali Basah* (saka istilah ing Kasultanan Osmani *Ali Pasha*). Ing pungkasan, Sentot teluk marang Walanda ing wulan Oktober 1829 sawisé gelem diajak rerundhingan ing Ngayogyakarta, banjur kabuwang menyang Bengkulu nganti tekan patiné.

## Rujukan
Daging alas

[jmpl|Salira *[Varanus bitatawa* iku panganan lumrah kanggo suku-suku tradhisional ing sawetara bagéan Filipina.]]

**Daging alas** utawa **daging grumbul** (Inggris *bushmeat*) iku daging kéwan non-domèstikasi kaya ta mamalia, rèptil, amfibi lan manuk kasil beburon utawa pambedhagan ing alas tropis kanggo pangan. Èksploatasi komèrsial lan dagang kéwan alas iku dianggep ancaman kanggo biodivèrsitas.

Daging alas iku uga mènèhi dalan kanggo sawatara lelara sérius sing bisa sumebar ing manungsa saka kéwan. Daging alas iku dienggo urip ing laladan apenet, kamangka ing kutha daging alas iku dianggep panganan énak.

## Pangaribawa ing spèsiès kéwan 
[jmpl|250px|[Jaran nil cébol iku kalebu salah sawijining spèsiès sing diburu sacara ilegal ing Libéria.]]

Konsumsi daging alas iku ngancem werna-werna spèsiès, kalebu spèsiès sing kaancem bebaya lan kacuresan. Contoné, akèh spèsiès diburu ing Libéria minangka daging alas. Juru kunci alas ing Libéria celathu menawa para buru daging alas bakal matèni kabèh kéwan alas sing ditemoni.

## Réferènsi
Acer Inc.

**Acer** utawa Acer Inc. ya iku perusahaan produsen piranti elektronik sing dumunung ing kutha Xizhi, New Taipei City, Taiwan. Perusahaan iki kalebu nomer lima paling gedhé sadunya sing nggawéni komputer pribadhi, laptop lan ponsel pinter

## referensi
Oppo

**Oppo** ya iku perusahaan produsen piranti elektronik sing dumunung ing kutha Guangdong, China.

## referensi
Pratélan tembung krama (R)

Kaca iki isi **pratélan tembung krama** ing basa Jawa. Pratélan tembung-tembung krama ing ngisor iki ditata manut linggané. Saben tembung dikanthèni tembung ngokoné. Ing kaca iki uga sinartan conto-conto pangecaké tembung-tembung krama ing ukara.

Pratélan iki mligi kanggo tembung-tembung sing kawiwitan huruf R. Pratélan sing baku ana ing pratélan tembung krama.

## R 
## Réferènsi